Miehet kisaavat Euroopan unionin keskustaoikeistolaisen EPP-ryhmän kärkiehdokkaan paikasta. Voittajasta voi ehkä tulla Euroopan komission puheenjohtaja.
Weber haukkui heti puheensa aluksi euroeliitin, joka opiskelee huippuyliopistoissa ja vaikkapa muutaman Lontoon-vuoden jälkeen uskoo tietävänsä kaiken kaikesta. EPP on alun perin kristillisdemokraattisten puolueiden yhteenliittymä, ja Weber muisti tämän. Hän totesi, että Ateenasta Helsinkiin joka kylässä on kirkko ja tällaista Eurooppaa pitää puolustaa. Aplodit olivat valtavat.
Kovempaa puoltaan Weber väläytti sanomalla, että Euroopan rajojen täytyy pitää. Hän kertoi muistojaan Bulgarian ja Turkin rajalta. Weber ylipäätään lähestyi kuulijoita oman elämän esimerkkien kautta, oli sitten kyse Brysselin terrori-iskuista tai oman veljen syöpäkuolemasta. Stubbin loputtomat pointit kuulostivat hänen rinnallaan aivan paperinmakuisilta.
Keskiviikon väittely ehdokkaiden välillä oli vielä aika tasainen, vaikka jäi vähän maku, että Weber vain leikitteli Stubbin kanssa. Torstain puheessa hän paljasti todellisen karvansa ja Stubb vaikutti Nummisuutarin Eskolta, jolle on annettu Powerpoint.
Weberin voitto oli etukäteen selvä Angela Merkelinhttps://www.is.fi/haku/?query=angela+merkelin ja EPP:n konservatiivien tuen vuoksi. Torstain puhe varmisti sen.
- Alta voit katsoa suoraa lähetystä EPP:n kokouksesta